
Velkommen til lansering av digitalt læringsverk om sorg 13.oktober 2026
Høgskulen på Vestlandet inviterer deg til lanseringen av et nytt digitalt læringsverk som skal styrke kunnskapen om sorg og støtte til etterlatte. 
Innholdet tar for seg sorg generelt, inkludert den spesielle sorgen som kan oppstå etter brå og unaturlige dødsfall. Det bygger blant annet på forskning fra prosjektet Etterlatte etter narkotikarelaterte dødsfall (END-prosjektet), som ble gjennomført ved Høgskulen på Vestlandet i perioden 2017–2024. Du kan lese mer om prosjektet her: https://www.hvl.no/end 
Det digitale læringsverket består av filmer, podkaster, skjermforelesinger og refleksjonsoppgaver. Det digitale innholdet er produsert i samarbeid med Medielab ved Høgskulen på Vestlandet. 

På lanseringen vil du få et innblikk i læringsverket og hvordan det kan benyttes i undervisning og kompetanseutvikling. Vi vil presentere filmer og andre læringsressurser fra læringsverket, og gi informasjon om hvordan du får tilgang til innholdet. Det blir også en panelsamtale om hva som skal til for å utvikle et mer ivaretagende samfunn for mennesker i sorg.
Lanseringen finner sted 13. oktober 2026 kl. 12:00-15:00 i Kronstadtorget i første etasje i K1, Campus Bergen, Høgskulen på Vestlandet. 
Vi håper du har anledning til å delta, og ser fram til å ønske deg velkommen. 
Spørsmål kan rettes til Aina Helen Løberg på e-post ahl@hvl.no

For å få en pekepinn på hvor mange som kommer, er det fint om dere melder dere på her: https://v.hvl.no/pameldingssystem/index.php?id=0000004662

Hvis du ønsker å se nærmere på læringsverket, kan du gå inn via denne lenken: https://hvl.instructure.com/courses/30711

